Θέμα: Modern Greek Language (Secondary School)
Ερώτηση: Ο Οκτώβριος των πουλιών. Το πρώτο Σαββατοκύριακο του Οκτωβρίου 1993 διοργανώθηκε για πρώτη φορά η Πανευρωπαϊκή Γιορτή των Πουλιών από την Παγκόσμια Ένωση Περιβαλλοντικών Οργανώσεων για την προστασία των πουλιών. Ο Οκτώβριος είναι περίοδος μετανάστευσης των πουλιών που αποτελεί, σίγουρα, την πιο γοητευτική, για εμάς τους ανθρώπους, πτυχή της ζωής τους. Το απίστευτο ταξίδι της μετανάστευσης απαιτεί μία πολύ δύσκολη προσπάθεια προκειμένου ένα πουλί να ξεπεράσει μύρια εμπόδια, ταραγμένες θάλασσες, αφιλόξενες ερήμους, εχθρούς που παραμονεύουν, κακοκαιρία κ.ά. Ιδιαίτερα θαυμασμό προκαλεί το ταξίδι μικρών πουλιών, όπως είναι ο θαμνοφυλλοσκόπος, που ζυγίζει λιγότερο από 15 γραμμάρια! Στη χώρα μας, το φθινόπωρο είναι μια συναρπαστική εποχή για τη μετανάστευση των πουλιών: οι ανοιξιάτικοι μετανάστες αναχωρούν για την Αφρική όπως ο Ασπροπάρης, ενώ οι φθινοπωρινοί, όπως η νανόχηνα, φτάνουν στους βιότοπους της ελληνικής υπαίθρου από τον Βορρά. Ο ασπροπάρης είναι το πιο απειλούμενο πουλί της Ελλάδας και ο μόνος ευρωπαϊκός γύπας που μεταναστεύει. Κάθε χρόνο διανύει περισσότερα από 5.000 χιλιόμετρα από την υποσαχάρια Αφρική για να φωλιάσει εδώ. Μόλις 4 ζευγάρια απομένουν στη χώρα μας και λιγότερα από 70 στα Βαλκάνια. Μέχρι τη δεκαετία του 1980 αποτελούσε ένα από τα πιο κοινά είδη γύπα της χώρας μας, σήμερα βρίσκεται κοντά στην εξαφάνιση. Η δραματική μείωση του πληθυσμού του οφείλεται σε μεγάλο βαθμό στα δηλητηριασμένα δολώματα. Η νανόχηνα, πάλι, είναι το πιο απειλούμενο υδρόβιο πουλί της Ευρώπης. Κάθε χρόνο μόλις 30 ζευγάρια διανύουν χιλιάδες χιλιόμετρα από τον Αρκτικό Κύκλο, για να περάσουν τον χειμώνα τους στους υγροβιότοπους της Βόρειας Ελλάδας. Περιοδικό Geo, 10, 2020. Διασκευή για τις ανάγκες των εξετάσεων. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Η νανόχηνα διανύει κάθε χρόνο χιλιάδες χιλιόμετρα από τον Αρκτικό Κύκλο, για να ξεχειμωνιάσει στους υγροτόπους της Βόρειας Ελλάδας.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0